Għajnsielem u l-Personaġġi Storiċi L-aqwa sit storiku ċivili mibni f'Għajnsielem taħt it- tmexxija ta' l-Ordni Gerosolomitan, bla dubju ta' xejn, hu l-Fortizza Chambrav. Il-post fejn hi mibnija din il-fortizza kien destinat mill-inġinier Tignċ fil-pjanta tiegħu. Chambrav hi belt storika mdawra bi swar mastizzi li tiddomina l-Port ta' l-Imġarr u dak tax-Xatt l-Aħmar. Il- bini ta' din il-Fortizza beda bil-qtugħ tal-ġebel nhar l-4 t'Ottubru, 1749. Il-qtugħ tal-ġebel mil-lok fejn kellha tinbena din il- Fortizza kien ta' tul u ta' siwi ta' flus, billi kien ta' daqs ta' dak il-kobor li kien meħtieġ sabiex fuqu tinbena belt ċkejkna, kif ta' spiss tinsab fil-kotba ta' l-Ordni 'Ċittadella'. Kif kiteb il-Kan. P. Buttiġieġ (Leħen is-Sewwa, 26-10- 1948), li kkwota manuskritt li jinsab fl-Arkivju tal- Parroċċa ta' Għajnsielem, il-kbir Forti Chambrav jinsab imwaqqaf fil-limiti ta' l-Imġarr ix-Xini, mibni ukoll fuq id-difiza ta' l-Imġarr minn Chambrav, fejn qabel ma kienx hemm ħlief trunċiera ckejkna. Ġewwa dan il-Forti, hemm GĦAJNSIELEM : FESTA 2009 mibni kwartier sabiħ li fih tmien imħażen kbar u erbgħa minnhom jagħmlu l-ewwel pjan u erbgħa oħra t-tieni pjan tiegħu. Hemm ukoll kmamar għall-fizzjali u għadd ta' lokijiet oħra ta' ħtieġa. Ġewwa l-ħitan ta' dan il-Forti hemm polvrista kif ukoll kappella ċkejkna, dedikata lill- Verġni Marija. Hemm ukoll is-swar, għaxar kanuni, u ġewwa hemm żewg ġibjuni mill-aqwa, b'ilma mill-aktar tajjeb. Fl-1856 ġew imwaqqfa ġewwa l-Forti tletin barrakka kbar ta' l-injam u kumditajiet oħra għas-servizzi ta' riġment Ingliz li wasal mill-Krimea fis-16 ta' Ġunju ta' l-istess sena. Fuq il-bieb ewlieni tal-Forti hemm skrizzjoni bil- Latin, minquxa fuq lapida ta' irħam abjad. Fuq din l- iskrizzjoni kien hemm żewġ armi kbar tal-Gran Mastru Manwel Pinto u l-oħra ta' Gakbu de Chambrav, skolpiti f'basso rilev f'irħam abjad statwarju li jinsabu merfugħa f'maħżen tal-Kwartier. Fuq il-quċċata ta' dan hemm il- qanpiena ta' madwar qantar u nofs, miġjuba mit-Torri Garzes fl-1830. Fi żmien l-Inglizi saru xi modifikazzjonijiet u mbagħad inqerdu ż-żewġ ċimiterji li kien hemm fil-foss u dan l- aħħar sar iktar tibdil u bini ġdid li sa nqered l-isbaħ ċimiterju li kien għad baqa' ġewwa l-Forti. Fortunatament għadna naraw is-swar kolossali tiegħu. Ngħidu issa xi ħaġa dwar it-twajjeb Jacques Francois De Chambrav. Twieled minn familja nobbli f'Evreus, fl-1687 u ta' għoxrin sena kellu ġa karriera mill-isbaħ fl-Ordni bħala paġġ tal-Gran Mastru Perellos, li fl-1707 għażlu bħala gwerrier qalbieni fl-ispedizzjoni li ntbagħtet minn Malta biex tiddefendi Oran, li allura kien ġie assejdat mill- Alġerini, fejn wera kuraġġ u ħila, għalkemm ġie ferut darbtejn. F'qasir żmien huwa ħareġ wisq kapaċi għas- suċċessi tiegħu f'kumbattimenti ta' fuq il-baħar u mexxa ' spedizzjonijiet mill-aqwa kontra l-pirati Torok u ħaraq u għarraq għadd ta' bastimenti li kienu jappartienu lir- Reġġenzi ta' l-Alġier, ta' Tunes u ta' Tripli. Fl-1730 ġie maħtur assistent-General u ġie lilu mogħti l-kmand tal- Flotta ta' l-Ordni. Sena wara rnexxillu jaqbad taħt idejh, fil-baħar ta' Amiette, ġifen-Ammirall Tork, li kien immexxi mill-famużimhamet-AII. Kif wasal Malta, fl- 1733, gie mgħolli għad-dinjità ta' Kavallier tas-Salib il- Kbiru Bali' ta' l-Ordni u ġiet lilu mogħtija l-Kommenda ta' Metz. Ftit wara li għalaq is-sittin sena, wara li kien ġab tant trionfi fuq il-baħar bil-Flotta ta' l-ordni bħala Kmandant tagħha, irtira biex jistrieħ, biss dejjem baqa' jiswa lill- Ordni bil-pariri tiegħu u għalhekk irċieva onorificenzi oħra. (ara Leħen is-Sewwa 15-10-49). Kif għal kulħadd, anke għall-Bali' Chambrav, il-glorja ta' din id-dinja trid tispiċċa u għalhekk wara għadd ta' attakki ta' epuplesija, l-kbir Bali' Chambrav għadda għal għand il- Mulej meta kellu tmienja u sittin sena nhar it-28 ta' April 1756, iżda mhux mingħajr ma ħalla testament nobbli, mhux biss dak mibni bil-ġebla Għawdxija, iżda ieħor aqwa miktub bil-linka.